Snæfellsbær á í viðræðum við Vegagerðina og lögregluna á Snæfellsnesi um hvernig ná megi niður ökuhraða á Ennisbraut og Ólafsbraut í Ólafsvík . Segir Kristinn Jónasson bæjarstjóri að hann sé í viðræðum við þessa aðila um að setja upp hraðamæla á þessar götur og skipta með sér kostnaðinum . “ Einnig hefur lögreglan hug á að setja upp hraðagreini til þess að athuga hvernig hægt er að ná hraðanum niður , ” segir Kristinn . Hann segir í samtali við Skessuhorn að margir íbúar við þessar götur hafi komið að máli við sig og kvartað yfir hraðakstri ökumanna og er þetta liður í því að koma til móts við óskir um að ná niður hraðanum . Við Ennisbraut er grunnskóli Snæfellbæjar og þar af leiðandi er mikil umferð gangandi vegfarenda þar um . “ Því er bráðnauðsynlegt að taka á þessum málum og við gerum það sem í okkar valdi sendur til þess , ” segir Kristinn .